Gott spæl og upplagdir møguleikar–men málið manglaði. B36 U16 fekk bara eitt stig burtur úr dystinum seinnapartin, tá Víkingur vitjaði í Gundadali. Okkara dreingir høvdu uppiborið betur, men tað fær tíverri ikki verið øðrvísi, tá upplagdir kjansir verða misnýttir. Úrslitið var 1-1. Hóast B36 var nær við í fleiri førum fyri steðgin, so vóru tað gestirnir, sum løgdu seg á odda. Tá var fyrra umfarið hálvrunnið. Okkara dreingir sótu á tí mesta í seinna hálvleiki, og tað eydnaðist loksins at fáa hol á málskjótina, tá Suni Højgaard hegnisliga prikaði bóltin fram við málverjanum. Seinastu løtuna spældi B36 seg til fleiri upplagdar støður, men meira spurdist ikki burturúr. B36 U16 spælir aftur í Gundadali komandi leygardag. Tá verður grannauppgerð móti HB.